
LIETUVOS SVEIKATOS MOKSLŲ UNIVERSITETO LIGONINĖS 
KAUNO KLINIKŲ KARDIOLOGIJOS KORPUSO AUDITORIJŲ REMONTO DARBŲ
TECHNINĖ SPECIFIKACIJA

1. Bendrosios nuostatos

1.1. Perkančioji organizacija – Lietuvos sveikatos mokslų universiteto ligoninė Kauno klinikos (toliau – Kauno klinikos, Užsakovas arba Perkančioji organizacija).
1.2. Rangovas – atrinktas Lietuvos Respublikos viešųjų pirkimų įstatymo nustatyta tvarka.
1.3. Pirkimo objektas – Gydymo paskirties pastato Kardiologinio korpuso auditorijų remonto darbai (toliau – Darbai).
1.4. Statinio (statinių grupės) pavadinimas – Kardiologinis korpusas.
1.5. Statybos vieta (adresas) – Eivenių g. 2, Kaunas.
1.6. Statinio kategorija – Ypatingasis.
1.7. Statinio grupė pagal paskirtį – Gydymo.

2. Rangovo atliekamų Darbų apimtis ir terminai

2.1. Darbų apimtis:
2.1.1. Remontuojamos Kardiologiniame korpuse esančios patalpos. Darbai vykdomi pagal UAB „Veduva“ parengtą Kardiologijos korpuso dalies patalpų pritaikymo auditorijoms ir esamų auditorijų paprastojo remonto, Eivenių g. 2, Kaune, projektą 2025-06-KK-TDP.
2.1.2. Pastatas penkių aukštų, mišrios (mūro sienų ir gelžbetonio karkaso) konstrukcijos, surenkamų gelžbetonio plokščių perdangos ir denginio. Pastato bendrasis plotas 11264,22 kv. m. Remontuojamų patalpų bendras plotas apie 175,63 m2. Patalpų paskirtis – administracinės ir pagalbinės. Patalpų kadastriniai Nr.: C-69, C-71, C-110, 3-60 (patalpos dalis). Faktinis plotas gali nežymiai keistis, nes projektas rengtas vadovaujantis kadastrinių matavimų byla. 
2.1.3. Skirtingose patalpose atliekami skirtingos apimties remonto darbai: keičiami radiatoriai, įengiama rekuperacinė vėdinimo sistema, oro kondicionieriai, stiklo ir aliuminio pertvara, elektros ir elektroninių ryšių instaliacija, apdailos darbai, baldai.
2.1.4. Statybos darbai bus vykdomi veikiančiame objekte.

2.2. Darbų atlikimo terminai:
2.2.1. Darbų pradžia – Sutarties pasirašymo diena;
2.2.2. Darbų atlikimo terminas – ne ilgesnis kaip 4 mėn. nuo sutarties pasirašymo dienos. Numatomas sutarties galiojimo laikotarpis 6 mėn.
2.2.3. Darbai vykdomi vienu etapu.

3. Užsakovo įsipareigojimai

3.1. Vykdyti Užsakovo funkcijas;
3.2. Koordinuoti Darbų procesą;
3.3. Priimti tinkamai ir kokybiškai atliktus Darbus;
3.4. Pateikti projektinius sprendinius Rangovui.

4. Reikalavimai statybinėms medžiagoms, įrangai ir darbų atlikimui

4.1. Perkančioji organizacija šiuo pirkimu pasirenka Rangovą Kardiologijos korpuso dalies patalpų pritaikymo auditorijoms ir esamų auditorijų paprastojo remonto, Eivenių g. 2, Kaune patalpų remonto  darbų atlikimui pagal šią techninę specifikaciją ir jos prieduose pateikiamą projektą (toliau – Projektas). Projektinė dokumentacija pateikiama šios techninės specifikacijos prieduose skaitmenine forma laisvai prieinamuose formatuose.
4.2. Rangovas privalo konkursui pateikti siūlomą statybos darbų kainą, vadovaudamasis techninės specifikacijos priede – projektinėje dokumentacijoje pateiktais darbų aprašymais, brėžiniais bei kiekiais, visus darbų kiekius įtraukdamas į sąmatas ir suskaičiuodamas visas su statybos darbais susijusias papildomas išlaidas bei mokesčius. 
4.3. Statybos darbų kainai įvertinti pateikiamas Projektas, kurio sudėtinės dalys yra: Darbų kiekių žiniaraštis (-čiai), techninės specifikacijos, brėžiniai, aiškinamieji raštai ir kiti su statybos darbais susiję dokumentai. Visos pateikiamo Projekto bylos laikomos viena kitą paaiškinančiomis ar papildančiomis. Nustatomas toks Projekto sudėtinių dalių pirmumas:
	(i) techninės specifikacijos;
	(ii) aiškinamieji raštai;
	(iii) brėžiniai;
	(iv) sąnaudų kiekių žiniaraščiai.
4.4. Pateikdamas pasiūlymą konkursui, Rangovas (konkurso dalyvis) turi užpildyti Konkurso sąlygų priede pridėtą Pasiūlymo formą. Rangovas, kuris bus pakviestas sudaryti pirkimo sutartį, po sutarties pasirašymo per 12 d. d. privalės pateikti orientacines objektines ir lokalines sąmatas, sudarytas pagal STR 1.04.04:2017 „Statinio projektavimas, projekto ekspertizė“ patvirtintus statybos skaičiuojamųjų kainų nustatymo principus. 
4.5. Rangos darbus numatoma pirkti pagal fiksuotos kainos metodiką, kurioje numatyta kaina apimtų visus darbus, nurodytus šioje techninėje specifikacijoje, įskaitant jos priedus. Rangovas, pateikdamas pasiūlymą, privalo įvertinti visas statybos darbų apimtis bei prisiima riziką dėl kiekių ir išlaidų dydžio svyravimo.
4.6. Kadangi planuojamos pasirašyti darbų pirkimo sutarties kainodara numatoma fiksuotos kainos, Rangovo, kuris bus pakviestas sudaryti pirkimo sutartį, po sutarties pasirašymo per 12 d. d. pateiktos orientacinės objektinės ir lokalinės sąmatos bus reikalingos orientacinei atliktų darbų indikacijai, jau atliekant statybos darbus bei atliekant kitus galimus veiksmus, numatytus pirkimo sutartyje: atsisakant dalies darbų ar įsigyjant papildomus darbus. Rangovas, pateikdamas pasiūlymą, įsipareigoja atlikti visus darbus, numatytus Projekte, net jeigu Rangovo pateiktose orientacinėse sąmatose bus aritmetinių ar kitokių klaidų bei neatitikimų. 
4.7. Jeigu Projekte tam tikra medžiaga, įrengimas ar darbas yra aprašyti ar nubraižyti bet kurioje projekto sudedamojoje dalyje (techninėse specifikacijose, aiškinamajame rašte, brėžiniuose, sąnaudų žiniaraščiuose) ir ta medžiaga, įrengimas ar darbas yra būtinas Projekto tikslams pasiekti, - laikoma, kad minėtą medžiagą, įrengimą ar darbą Rangovas privalėjo įsivertinti užpildydamas atitinkamas Pasiūlymo formos eilutes bei pateikdamas bendrą Pasiūlymo kainą, nepaisant to, ar tam tikros  medžiagos, įrengimai ar darbai yra pateikti sąnaudų kiekių žiniaraščiuose ar ne. 
4.8. Rangovas, esant poreikiui, turi teisę CVP IS priemonėmis kreiptis į Kauno klinikas dėl pirkimo dokumentų išaiškinimo. Kauno klinikos, savo ruožtu, kreipsis į Projektą rengusią įmonę ir išaiškinimus paskelbs CVP IS bei išsiųs prie pirkimo prisijungusiems Rangovams. Tam, kad suvienodinti sąlygas visiems konkurso dalyviams, pastariesiems tiesiogiai kreiptis į Projektą rengusią įmonę dėl išaiškinimų, susijusių su šiuo pirkimu - neleidžiama.  
4.9. Jeigu Techninėje specifikacijoje, Projekte ar Žiniaraštyje (Veiklų sąraše) nurodomas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartai, sertifikatai dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Pateikti minimalūs reikalavimai. Rangovas gali siūlyti geresnių charakteristikų pirkimo objektą. 
1. 
2. 
3. 
4.10. Statybos darbai atliekami vadovaujantis Projektu, šiomis Sąlygomis, Rangos sutartimi, Lietuvos Respublikoje galiojančiomis statybos normomis ir taisyklėmis, standartais ir kitais norminiais aktais. Darbams atlikti turi būti naudojamos Lietuvos Respublikoje nustatyta tvarka sertifikuotos medžiagos, statybos produktai bei įrenginiai. Visos medžiagos bei montuojami įrenginiai privalo būti nauji. 
4.11. Darbų vykdymo vieta: Lietuvos sveikatos mokslų universiteto ligoninės Kauno klinikų Kardiologinis korpusas, Eivenių g. 2, Kaunas.
4.12. Projektą Rangovui prieš darbų pradžią pateiks Perkančioji organizacija. Statybos techninę priežiūrą vykdys Perkančiosios organizacijos paskirti ar pasamdyti specialistai.
4.13. Rangovas vykdydamas statybos darbus privalės laikytis švaros, užtikrinti, kad nebūtų teršiamos aplinkinės patalpos ir teritorija. Rangovas statybos laikotarpiu turės nuolatos prižiūrėti personalo ir technikos judėjimo kelius, juos valyti, taikyti kitas apsaugos priemones (pvz., technikos ratų plovimą ir kt.). Atliekant ardymo darbus, Rangovas privalės taikyti griovimo metu susidarančių dulkių mažinimo priemones (pvz., apsauginių užtvarų įrengimas). Atsižvelgiant į tai, kad darbai vykdomi veikiančioje įstaigoje, dulkių susidarymo galimybė turi būti kaip įmanoma labiau sumažinta arba panaikinta.
4.14. Vykdant statybos užbaigimo procedūrą, Rangovas Užsakovo vardu turės užsakyti ir parengti kadastrinių matavimų bylą, energetinio naudingumo sertifikatą, pastato garso klasifikavimo protokolus ir kt. (kas privaloma, pagal galiojančius teisės aktus ir įstatymus). Visų šių dokumentų parengimas siekiant sklandžiai priduoti pastatą valstybinėms institucijoms ir užbaigti statybą turi būti įvertintas Rangovo pasiūlyme. Dokumentai turi būti užsakomi ir parengiami atsižvelgiant į statybos proceso eigą, taip, kad užbaigus statybos darbus būtų galima nedelsiant vykdyti statinio pripažinimo tinkamu naudoti procedūras ir kaip galima greičiau vykdyti statinyje numatytą veiklą.
4.15. Rangovas savo sąskaita privalo objekte įrengti informacinį stendą, vadovaudamasis Statybos įstatymu, ir suderinęs jį su Užsakovu.
4.16. Rangovas vadovaudamasis pridedamu paprastojo remonto aprašu, turės atlikti visus apraše išvardintus darbus įskaitant, bet neapsiribojant medžiagų ir darbų žiniaraščiuose išvardintais punktais. 

5. Sutarties vykdymo metu pateikiama dokumentacija

5.1. Rangovui Užsakovas perduoda Statybvietės perdavimo–priėmimo aktą.
5.2. Rangovui Užsakovas perduoda Projektą.

6. Baigiamosios nuostatos

6.1. Techninė specifikacija nelaikoma viršesniu dokumentu už Lietuvos Respublikoje patvirtintus ir galiojančius statybos teisės ir kitus norminius dokumentus.
6.2. Rangovas, teikdamas pasiūlymą, turi įvertinti ir numatyti visus darbus reikalingus remonto darbų tikslams pasiekti ir statybos darbams užbaigti.
6.3. Apibūdinant pirkimo objektą, Techninėje specifikacijoje ar kituose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“. 
6.4. Darbai neįvardinti techninėje specifikacijoje, bet technologiškai privalomi atlikti, turi būti įgyvendinti Rangovo sąskaita. Rangovas prieš teikdamas pasiūlymą, iš anksto sutaręs su Užsakovu, gali atvykti į objektą apžiūrėti specifikacijoje įvardintų remontuojamų objektų ir įvertinti visų reikalingų atlikti darbų apimtį ir sudėtį. Darbai, kurie galėjo būti įvertinti apžiūros vietoje metu, bet nebuvo įskaičiuoti į pasiūlymą, papildomai apmokami nebus. 
6.5. Medžiagų techninės charakteristikos turi būti ne blogesnės nei nurodyta Projekte, t.y. siūlomos medžiagos savo savybėmis turi būti lygiavertės arba geresnių techninių parametrų.
6.6. Šiukšlės susidariusios statybos darbų metu turi būti šalinamos Rangovo sąskaita. Šiukšlės negali būti sandėliuojamos Užsakovo teritorijoje, bet rūšiuojamos į konteinerius ir išvežamos iš karto kai tik užpildomas konteineris. Šiukšlių išvežimu ir konteinerių pristatymu / išvežimu rūpinasi Rangovas.
6.7. Darbų vykdymo vieta turi būti aptverta ir apsaugota nuo pašalinių patekimo.
6.8. Jeigu darbų metu būtų sugadinti bet kokie aplinkos elementai, rangovas savo sąskaita privalo juos pataisyti, atstatyti į ne prastesnę būklę, nei buvo prieš statybos darbų pradžią.
6.9. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ aktualios redakcijos 2022 gruodžio 13 d. Nr. D1-401 15 p. ir 16 p., remonto darbams tiekėjas turi taikyti aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. Reikalinga kartu su pasiūlymu pateikti šį kriterijų patvirtinantį dokumentą. 
6.10. Rangovas turi garantuoti, kad jo atlikti darbai yra kokybiški ir atitinka Projekto (Sutarties) reikalavimus. Jis privalo visus per garantinį laikotarpį atsiradusius defektus pašalinti savo lėšomis.
6.11. Garantinis laikotarpis ir sąlygos nustatomos Lietuvos Respublikos Statybos įstatymo 41 straipsnio nuostatomis.
6.12. Pirkimas į dalis neskaidomas.

7. Priedai

7.1. Projektas:
7.1.1. Bendroji dalis;
7.1.2. Architektūros dalis;
7.1.3. Technologijos dalis;
7.1.4. Šildymo vėdinimo ir oro kondicionavimo dalis;
7.1.5. Elektrotechnikos dalis;
7.1.6. Elektroninių ryšių dalis;
7.1.7. Baldų techninė specifikacija;
7.1.8. Audio-video, multimedijos dalis.


[bookmark: _GoBack]

